1906թ. ամռանը Օրբելին առաջին անգամ Անի եկավ` մասնակցելու քաղաքամայր Անիի պեղումներին: Օրբելու համար Անիի պեղումները հնագիտական հիանալի դպրոց են եղել: Այդ արշավներից նա ստացել է նյութի և նրա մեկնաբանման վերաբերյալ խորը գիտելիքներ: Անիի հուշարձանների դիտումները ծնեցին մի շարք նոր ու կարևոր գաղափարներ, որոնք շուտով դրվեցին Առաջավոր Ասիայի մշակույթին նվիրված նրա աշխատությունների հիմքում: